
	AUDITO IŠVADA

	DĖL  BIRŠTONO SAVIVALDYBEI NUOSAVYBĖS TEISE PRIKLAUSANČIO TURTO  IR PATIKĖJIMO TEISE VALDOMO VALSTYBĖS TURTO ATASKAITOS UŽ 2012 METUS VERTINIMO

	


2013 m. rugpiūčio 13 d. Nr. 3- 18
                   Vadovaujantis Lietuvos Respublikos vietos savivaldos, Valstybės ir savivaldybių turto valdymo, naudojimo ir disponavimo juo įstatymais ir Savivaldybės kontrolės ir audito tarnybos veiklos nuostatais Savivaldybės kontrolierė kiekvienais metais teikia Savivaldybės tarybai ataskaitą ir išvadą dėl savivaldybei nuosavybės teise priklausančio ir patikėjimo teise valdomo valstybės turto ataskaitos. Valstybės ir savivaldybių turto valdymo, naudojimo ir disponavimo juo įstatyme nustatyta, kad savivaldybės turto savininko funkcijas įgyvendina Savivaldybės taryba pagal Vietos savivaldos įstatymo nuostatas, taip pat šio įstatymo nuostatų pagrindu Savivaldybės administracija organizuoja ir kontroliuoja savivaldybės turto valdymą ir naudojimą. 

Savivaldybės kontrolės ir audito tarnybos kontrolierė, vykdydama Lietuvos Respublikos vietos savivaldos įstatymo, Lietuvos Respublikos valstybės ir savivaldybių turto valdymo, naudojimo ir disponavimo juo, įstatymo ir Savivaldybės tarybos veiklos reglamento nuostatas, atliko Birštono savivaldybės administracijos pateiktos 2012 metų Birštono savivaldybei nuosavybės teise priklausančio turto ir patikėjimo teise valdymo valstybės turto ataskaitos (toliau – turto ataskaita) sudarymo vertinimą ir suplanuotas užduotis. Turto atskaitos vertinimo pagrindinis tikslas – nustatyti, ar turto ataskaita parengta pagal teisės aktų reikalavimus, nustatytus šiai turto ataskaitai, ar turto ataskaita parodo tikrą ir teisingą savivaldybės nuosavybei teise priklausančio turto ir patikėjimo teise valdomo valstybės turto būklę, ar savivaldybei nuosavybės teise priklausantis turtas ir patikėjimo teise valdomas valstybės turtas apskaitomas, valdomas ir disponuojama juo laikantis teisės aktų reikalavimų, apžvelgti turto apskaitos, registravimo, valdymo, naudojimo ir disponavimo juo problemas. Pagal Valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį savivaldybei nuosavybės teise priklausančio turto ir patikėjimo teise valdomo valstybės turto ataskaitą rengia Savivaldybės administracija Vyriausybės nustatyta tvarka ir pateikia Savivaldybės  kontrolieriui ir su Savivaldybės kontrolieriaus išvada teikia Savivaldybės tarybai. Pagal Valstybės ir savivaldybių turto valdymo, naudojimo ir disponavimo juo įstatymo 21 straipsnio 4 punkto  reikalavimus Savivaldybės kontrolierius pateikia Savivaldybės tarybai išvadą dėl šios turto ataskaitos.

Kontrolierė auditą atliko pagal teisės aktų reikalavimus. Auditas suplanuotas ir atliktas taip, kad galima būtų gauti pakankamą pagrindą nuomonei pareikšti ir pakankamus įrodymus, jog turto ataskaitoje nėra reikšmingų informacijos iškraipymų lyginant su Savivaldybės administracijos,  biudžeto ir apskaitos skyrių bei kitų biudžetinių įstaigų finansinėmis ataskaitomis: Finansinės būklės ataskaita, Grynojo turto pokyčių ataskaita, Ilgalaikio materialiojo ir nematerialiojo turto balansinės vertės pasikeitimo per ataskaitinį laikotarpį ataskaitos, Atsargų vertės pasikeitimo per ataskaitinį laikotarpį ataskaita, Informacijos apie mokėtinas ir gautinas sumas, Finansavimo sumos pagal šaltinius ir jų likučiai, Informacija apie išankstinius mokėjimus bei kreditorinius ir kitus debitorinius įsiskolinimus,  balansais (Forma Nr. 1), išlaidų sąmatų vykdymo 2012-12-31 ataskaitų (Forma Nr.2), ir kitais duomenimis, iš kurių šios ataskaitos buvo sudarytos. Pagal Savivaldybės kontrolės ir audito tarnybos 2013 metų veiklos planą atliktų auditų rezultatai taip pat yra šios išvados dalimi. Atliktų auditų metu buvo reiškiamos nuomonės dėl finansinių ir kitų ataskaitų teisingumo ir savivaldybės lėšų ir turto valdymo, naudojimo, disponavimo jais teisėtumo ir jų naudojimo įstatymo nustatytiems tikslams. Įvertinta turto ataskaitos parengimo teisinės bazės pokyčiai, turto ataskaitos sudarymo metodai. Audito metu buvo nustatyti neatitikimai pateiktose savivaldybės administracijos ir biudžetinių įstaigų turto ataskaitose ir iš jų sudarytoje suvestinėje turto ataskaitoje, todėl ataskaitos turėjo būti  patikslintos.

Už finansinių ir turto ataskaitų sudarymą jų teisingumą ir teisėtumą yra atsakinga Savivaldybės administracijos vadovybė, o Savivaldybės kontrolierius – už nuomonės pateikimą. 
                   Savivaldybės administracija ir biudžetinės įstaigos, ištaisė audito metu nustatytus neatitikimus sudarant turto ataskaitas pagal kurias buvo patikslinta suvestinė turto ataskaita, kuri  pateikta Savivaldybės kontrolės ir audito tarnybai ir su Savivaldybės kontrolierės audito ataskaita ir išvada pateikta Savivaldybės tarybai. 

Atliktas turto ataskaitos vertinimas suteikė pakankamą pagrindą nuomonei pareikšti. Atsižvelgiant į atlikto audito rezultatus, bei išskyrus audito metu nustatytus ir audito ataskaitoje atspindėtus dalykus, Savivaldybės kontrolierės nuomone patikslinta 2012 metų savivaldybei nuosavybės teise priklausančio turto ir patikėjimo teise valdomo valstybės turto ataskaita visais reikšmingais atžvilgiais parengta pagal Lietuvos Respublikos teisės aktų reikalavimus, nustatytus šios turto ataskaitos sudarymui, joje nėra reikšmingų iškraipymų lyginant su Savivaldybės administracijos biudžeto ir apskaitos skyrių ir kitų biudžetinių įstaigų finansinėmis ataskaitomis (finansinės būklės, išlaidų sąmatų įvykdymo) ir kitais pirminiais duomenimis, iš kurių ši turto ataskaita buvo sudaryta.
                   Savivaldybei nuosavybės teise priklausančio turto ir patikėjimo teise valdomo valstybės turto ataskaita parodo tikrą ir teisingą finansinę turto būklę tiek, kiek leidžia turto apskaitai galiojantys reikalavimai, išskyrus  finansinės būklės atvejus, dėl to, kad dalis turto nėra įregistruota nekilnojamojo turto registre taip pat dalis turto yra neįvertinta ( kultūros vertybės).
                  Išvadą pagrindžianti informacija, apibendrintos išvados, siūlymai ir kiti pastebėjimai, dėl turto ataskaitos rengimo, duomenų pateikimo tvarkos, turto valdymo, naudojimo, disponavimo juo, bei turto apskaitos, pateikiama audito ataskaitoje.

